ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 189.17 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,092 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,876 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,36,253 என அதிகரித்துள்ளது.
கடந்த 24 மணி நேரத்தில் 3,324 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.71 சதவீதம் ஆகும்
வாராந்திர பாதிப்பு விகிதம் 0.68 சதவீதம் ஆகும்
இதுவரை மொத்தம் 83.79 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,71,087 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821688
புவி அறிவியல் அமைச்சகம்
உம்-பன் கடும் சூறாவளிப் புயல் நிலவரம் – இரவு 10 மணி
இந்திய வானிலை ஆய்வு மையத்தின் தேசிய வானிலை கணிப்பு மையம் / புயல் எச்சரிக்கை பிரிவு, உம்-பன் கடும் சூறாவளிப் புயலின், இரவு 10.00 மணி நிலவரத்தை அளித்துள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1625586
(Visitor Counter : 106
ஆயுஷ்
ஆயுஷ் தேசிய நிறுவனங்களின் தலைவர்கள் மாநாட்டை திரு ஜவ்டேகர் நாளை தொடங்கி வைக்கிறார்
ஆயுஷ் தேசிய நிறுவனங்களின் தலைவர்களின் இரண்டு நாள் மாநாடு புதுதி்ல்லியி்ல் இந்தியா சர்வதேச மையத்தில் 2018 ஜூலை 17,18 தேதிகளில் நடைபெறுகிறது. ஆயுஷ் அமைச்சகத்தின் கீழ் செயல்படும் அகில இந்திய ஆயுர்வேத நிறுவனம் இதற்கு ஏற்பாடு செய்துள்ளது. நாடெங்கும் உள்ள தேசிய ஆயுஷ் நிறுவனங்களை கலங்கரை விளக்க நிறுவனங்களாக மாற்றியமைப்பதற்காக அவற்றின் கல்வித்தரம், ஆராய்ச்சி , மருத்துவ பராமரிப்பு வசதிகளை மேம்படுத்தும் நோக்கத்தில் இந்த மாநாடு நடைபெறுகிறது. மாநாட்டின் தொடக்க அமர்வில் மத்திய மனிதவள மேம்பாட்டுத்துறை அமைச்சர் திரு பிரகாஷ் ஜவ்டேகர் ஆயுஷ் துறை  இணை அமைச்சர் திரு ஸ்ரீபாத் யஸ்ஸோ நாயக் ஆகியோர் பங்கேற்கின்றனர். இந்த நிகழ்ச்சியில் ஆயுஷ் துறைச் செயலாளர் திரு வைத்யா ராஜேஷ் கோட்டச்சாவும் பங்கேற்கிறார்.
------
(Visitor Counter : 115
விண்வெளித்துறை
விண்வெளி ஆய்வுத் துறையின் கீழ் புதிய நிறுவனம் ஒன்றை அமைக்க அமைச்சரவை ஒப்புதல்
இந்திய விண்வெளி ஆய்வு நிறுவன  மையங்கள், விண்வெளி ஆய்வுத் துறையின் துணை அமைப்புகள் ஆகியவற்றால் மேற்கொள்ளப்படும் ஆராய்ச்சி மற்றும் மேம்பாட்டுப் பணிகளை வர்த்தக ரீதியாகப் பயன்படுத்த விண்வெளி ஆய்வுத் துறையின் கீழ் புதிய நிறுவனம் ஒன்றை அமைக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
சிறப்பு அம்சயங்கள்:
- தொழில் துறைக்கு சிறிய செயற்கைக்கோள் தொழில்நுட்பத்தை அளித்தல்
- தனியார் துறை ஒத்துழைப்புடன் சிறிய வகையிலான செயற்கைக்கோள் செலுத்து வாகனத்தைத் தயாரித்தல்
- தொழில்துறை மூலம் துருவ செயற்கைக்கோள் செலுத்து வாகனத்தைத் தயாரித்தல்
- இந்தியாவிலும், வெளிநாடுகளிலும் கிடைக்கும் சில நவீன தொழில்நுட்பங்களையும் பொருட்களையும் சந்தைப்படுத்துதல்.
-----
(Visitor Counter : 153
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் விரைவில் 79.58 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 20-ஆம் தேதி வரை 79.58 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 15 கோடி டோஸ் தடுப்பூசிகளை ) வழங்கத் திட்டமிடப்பட்டுள்ளது.
சுமார் 5.43 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756340
((Visitor Counter : 193
பிரதமர் அலுவலகம்
புனிததலங்களை தூய்மையாக வைத்திருக்கும் பக்தர்களின் செயலுக்கு பிரதமர் பாராட்டு
வழிபாடு செய்யும் இடங்களை தூய்மையாக வைத்திருக்க வேண்டும் என்ற எண்ணம் பக்தர்களிடையே அதிகரித்து வருவதற்கு பிரதமர் மோடி பாராட்டு தெரிவித்துள்ளார்.
பிரதமரின் அழைப்பை ஏற்று, மதவழிபாட்டுத் தலங்களை சுத்தமாக வைத்திருக்க வேண்டும் என்ற எண்ணம் மக்களிடையே அதிகரித்து வருவதாகவும், புனித தலங்களை பக்தர்கள் சுத்தம் செய்து வருவதாகவும், மன்கி பாத் நிகழ்ச்சியில் உத்தரகாண்ட் முதல்வர் திரு.புஷ்கர் சிங் தாமி தெரிவித்திருந்த கருத்துக்கு, பிரதமர் மோடி தனது ட்விட்டரில் பதிலளித்துள்ளார்.
ஊரக வளர்ச்சி அமைச்சகம்
தமிழ்நாடு உள்ளிட்ட 28 மாநிலங்களில் மத்திய அரசு திட்டங்கள் சென்றடைவதற்கான புதிய பிரச்சாரத்தை மத்திய அமைச்சர் திரு கிரிராஜ் சிங் தொடங்கி வைத்தார்
‘ஆசாதி சே அந்த்யோதயா தக்’ என்ற 90 நாள் பிரச்சாரத்தை மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் இன்று தொடங்கி வைத்தார். தமிழ்நாடு உள்ளிட்ட 28 மாநிலங்கள்/யூனியன் பிரதேசங்களில் உள்ள 75 மாவட்டங்களில் 9 மத்திய அமைச்சகங்களின் நலத் திட்டங்களை நிறைவு செய்யும் நோக்கத்துடன் இது தொடங்கப்பட்டுள்ளது.
ஆண்டு முழுவதும் நடைபெற்று வரும் விடுதலையின் அமிர்தப் பெருவிழாவை கொண்டாடும் வகையில் அடையாளம் காணப்பட்டுள்ள மாவட்டங்கள், சுதந்திரப் போராட்டத்தின் போது தேசத்துக்காக மாபெரும் தியாகம் செய்த 99 சுதந்திரப் போராட்ட வீரர்களின் பிறந்த இடங்களுடன் இணைக்கப்பட்டுள்ளன.
தேர்ந்தெடுக்கப்பட்ட 17 திட்டங்களின் மூலம் விரைவான முறையில் பயனாளிகளுக்கு நேரடியாக உதவி செய்வதே இதன் நோக்கமாகும். இதில் பங்கேற்கும் அமைச்சகம்/துறைகள் மூலம் கிராமப்புறங்களில் உள்ள மக்களை பலன்கள் சென்றடையும்.
வளர்ச்சி அளவுருக்களில் சற்றே பின்தங்கிய நிலையில் உள்ள 75 மாவட்டங்கள் தரவுகள் மூலம் பட்டியலிடப்பட்டுள்ளன. நிகழ்ச்சியில் பேசிய அமைச்சர் திரு கிரிராஜ் சிங், சுதந்திரப் போராட்ட வீரர்கள் கனவு கண்ட இந்தியாவை உருவாக்க பிரதமர் திரு நரேந்திர மோடி உழைத்து வருகிறார் என்றார்.
இன்று தொடங்கப்பட்டுள்ள பிரசாரம் வெற்றியடைய 9 அமைச்சகங்களும் பொதுமக்களின் பங்களிப்புடன் ஒருங்கிணைந்து செயல்பட வேண்டும் என்றார் அவர்.
தமது கருத்துக்களைப் பகிர்ந்து கொண்ட ஊரக வளர்ச்சித் துறை இணையமைச்சர் சாத்வி நிரஞ்சன் ஜோதி, “மக்களுக்குத் தெரியாத சுதந்திரப் போராட்ட வீரர்கள் பலர் உள்ளனர். அவர்களை நினைவுகூரவும், அவர்களுக்கு அஞ்சலி செலுத்தவும், அவர்களின் கிராமத்தை மேம்படுத்தவும் இப்போது எங்களுக்கு ஒரு வாய்ப்பு கிடைத்துள்ளது. 90 நாட்களில் இலக்கை அடைவதே தியாகிகளுக்கு செய்யும் உண்மையான அஞ்சலியாக இருக்கும்,” என்றார்.
பஞ்சாயத்து ராஜ் துறை இணையமைச்சர் திரு கபில் மோரேஷ்வர் பாட்டீல் பேசுகையில், இந்த பிரச்சாரத்தின் மூலம், அதிகம் அறியப்படாத சுதந்திரப் போராட்ட மாவீரர்கள் குறித்து மக்கள் அறிந்து கொள்வார்கள் என்றார்.
ஊரக வளர்ச்சி அமைச்சகத்தின் செயலாளர் திரு நாகேந்திர நாத் சின்ஹா பேசுகையில், “இத்திட்டம் தனித்தன்மை வாய்ந்தது. சுதந்திரப் போராட்டத்துடன் தொடர்புடைய மறக்கப்பட்ட சுதந்திரப் போராட்ட வீரர்களின் பங்களிப்பை இன்று நினைவு கூர்கிறோம்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820966
தகவல் மற்றும் ஒலிபரப்பு அமைச்சகம்
எம் எஸ் ஓ-க்கள் கோரும் பிளாட்பார்ம் சேவைகளுக்கான வழிகாட்டும் விதிமுறைகளை தகவல் ஒலிபரப்பு அமைச்சகம் வெளியிட்டுள்ளது
எம் எஸ் ஓ-க்கள் தங்களின் நிகழ்ச்சி சேவைகளை சந்தாதாரர்களுக்கு நேரடியாக அல்லது ஒன்றுக்கும் அதிகமான உள்ளூர் கேபிள் ஆபரேட்டர்கள் மூலம் ஒளிபரப்ப 1994 ஆம் ஆண்டின் கேபிள் டிவி நெட்வொர்க்ஸ் விதிகள் அனுமதிக்கின்றன. இத்தகைய நிகழ்ச்சிகள் பிளாட்பார்ம் சர்வீஸ்  என குறிப்பிடப்படுகிறது. எம்எஸ்ஓ-க்களால் உள்ளூர் நிலையில் உருவாக்கப்படும் பிரத்யேக நிகழ்ச்சிகளும் இதில் அடங்கும்.
இந்தியாவில் எம்எஸ்ஓ-க்கள் கோரும் பிளாட்பார்ம் சேவைகளுக்கான வழிகாட்டும் விதிமுறைகளை தகவல் ஒலிபரப்பு அமைச்சகம் 30.11.2022 அன்று வெளியிட்டுள்ளது. இது, பிளாட்பார்ம் சர்வீஸ் என்பதற்கான விளக்கத்தையும், இதனை எம்எஸ்ஓ-க்கள் நடத்துவதற்கான விதிமுறைகளையும் கொண்டுள்ளது.
- எம்எஸ்ஓ-க்களின் பிஎஸ் அலைவரிசைகளுக்கு ஆன்லைன் மூலம் எளிதாக பதிவு செய்யலாம். ஒவ்வொரு அலைவரிசைக்கும் ரூ.1,000 கட்டணம் ஆகும். இதற்கான இணைய பக்கம் உருவாக்கப்பட்டு வருகிறது. விரைவில் இதுபற்றிய அறிவிப்பு வெளியிடப்படும்.
- கம்பெனிகள் என பதிவு செய்யப்பட்டுள்ள நிறுவனங்கள் மட்டுமே உள்ளூர் செய்திகள் மற்றும் நடப்பு நிகழ்வுகளை வழங்க அனுமதிக்கப்பட்டுள்ளன. கம்பெனி என பதிவு செய்யாத ஆனால் உள்ளூர் செய்திகள் மற்றும் நடப்பு நிகழ்வுகளை வழங்க விரும்பும் எம்எஸ்ஓ-க்கள் தங்களை கம்பெனியாக மாற்றிக் கொள்ள 3 மாதத்திற்குள் கார்ப்பரேட் விவகாரங்கள் அமைச்சகத்திற்கு விண்ணப்பம் கட்டாயமாகும்.
- ஒவ்வொரு ஆபரேட்டருக்கும் அனுமதிக்கப்படும் பிஎஸ் அலைவரிசைகளின் எண்ணிக்கை மொத்த அலைவரிசைகளில் 5 சதவீதமாக வரம்பு நிர்ணயிக்கப்பட்டுள்ளது.
- சந்தாதாரர்களின் உள்ளூர் மொழி மற்றும் கலாச்சார சேவைக்கேற்ப பிஎஸ் அலைவரிசைகளின் எண்ணிக்கை மாநில மற்றும் யூனியன் பிரதேச அளவில் கணக்கிடப்படும். மேலும், ஒவ்வொரு மாவட்ட அளவிலும் இரண்டு பிஎஸ் அலைவரிசைகளுக்கு கூடுதலாக அனுமதி வழங்கப்படும்.
- பதிவு செய்யப்பட்ட தொலைக்காட்சி அலைவரிசைகளில் இருந்து மாறுபடுத்தி காட்டும் வகையில் ‘பிளாட்பார்ம் சர்வீசஸ்’ என்ற தலைப்பை அனைத்து பிஎஸ் அலைவரிசைகளும் கொண்டிருக்க வேண்டும்.
- பிளாட்பார்ம் சர்வீசஸ் உள்ளடக்கம் அதற்கென்றே தனியாக தயாரிக்கப்பட்டதாக இருக்க வேண்டும். இதர விநியோக பிளாட்பார்ம் ஆபரேட்டர் எவரிடம் இருந்தும் நேரடியாகவோ, மறைமுகமாகவோ பகிரப்பட்டதாக இருக்கக்கூடாது. இருப்பினும், கோயில்கள், குருத்வாராக்கள் போன்ற சமயம் சார்ந்த இடங்களில் இருந்து நேரலை நிகழ்வுகள் பகிர்வது அனுமதிக்கப்படும்.
- பிஎஸ்-ஆவதற்கு கோருகின்ற எம்எஸ்ஓ-க்கள் பதிவு செய்யப்பட்ட அனைத்து பிஎஸ் அலைவரிசை நிகழ்ச்சிகளையும் 90 நாட்களுக்கு பாதுகாத்து வைத்திருக்க வேண்டும்.
- உள்ளடக்கம் பற்றிய புகார் எழுந்தால், அதன்மீது 1995 ஆம் ஆண்டில் சிடிஎன் சட்டத்தின்கீழ் அங்கீகரிக்கப்பட்ட அதிகாரியாலும் மாநில மற்றும் மாவட்ட கண்காணிப்பு குழுவினராலும் ஆய்வு நடத்தப்படும்.
- 2022 நவம்பர் 30 அன்று வெளியிடப்பட்டுள்ள வழிகாட்டு விதிமுறைகளுக்கு எம்எஸ்ஓ-க்கள் இணக்கம் தெரிவிக்க 12 மாத அவகாசம் விதிக்கப்பட்டுள்ளது.
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டுக்கள் அமைச்சகம் விளையாட்டு விருதுகள் 2022 க்கான விண்ணப்பங்களை வரவேற்கிறது
மத்திய அரசின் இளைஞர் நலன் மற்றும் விளையாட்டுக்கள் அமைச்சகம் ஒவ்வொரு ஆண்டும் விளையாட்டு விருதுகளுக்கான விண்ணப்பங்களை வரவேற்கிறது. 2022 ஆம் ஆண்டிற்கான விளையாட்டு விருதுகளுக்கு விண்ணப்பங்களை வரவேற்கும் அறிவிப்பு www.yas.nic.in என்ற இணையதளத்தில் பதிவேற்றம் செய்யப்பட்டுள்ளது. இந்திய ஒலிம்பிக் சங்கம்/இந்திய விளையாட்டு ஆணையம்/அங்கீகரிக்கப்பட்ட தேசிய விளையாட்டு கூட்டமைப்புகள்/ விளையாட்டு மேம்பாட்டு வாரியங்கள்/ மாநில மற்றும் யூனியன் பிரதேச அரசுகள் போன்றவையும் இவ்வாறு செய்யுமாறு தெரிவிக்கப்பட்டுள்ளது.
விருதுக்குத் தகுதியான விளையாட்டு வீரர்கள் / பயிற்சியாளர்கள் / நிறுவனங்கள் / பல்கலைக்கழகங்கள் ஆகியவற்றிலிருந்து விண்ணப்பங்கள் வரவேற்கப்படுகின்றன. இந்த ஆண்டு முதல், இதற்கு மட்டுமேயான இணையப்பக்கம் மூலம் ஆன்லைன் முறையில் மட்டுமே விண்ணப்பங்கள் வரவேற்கப்படுகின்றன. விருது வழிகாட்டுதல்கள்படி தகுதியான விண்ணப்பதாரர்கள், ஆணையங்கள்/நபர்களின் பரிந்துரையின்றி, ஆன்லைனில் dbtyas-sports.gov.in என்ற இணையதளத்தில் மட்டுமே சுயமாக விண்ணப்பிக்க அனுமதிக்கப்படுவார்கள். ஆன்லைன் விண்ணப்பத்தில் ஏதேனும் சிக்கல் ஏற்பட்டால், விண்ணப்பதாரர் விளையாட்டுத் துறையை sp4-moyas[at]gov[dot]in என்ற மின்னஞ்சல் ஐடி பிரிவில் அல்லது 011-23387432 என்ற தொலைபேசி எண்ணில் எந்த வேலை நாளிலும் காலை 9.00 மணி முதல் மாலை 5.30 மணி வரை தொடர்பு கொள்ளலாம். விருதுக்குத் தகுதியான விளையாட்டு வீரர்களின் விண்ணப்பம் 2022 செப்டம்பர் 20 ஆம் தேதி இரவு 11.59 மணிக்குள் dbtyas-sports.gov.in என்ற இணையப்பக்கத்தில் சமர்ப்பிக்கப்பட வேண்டும். கடைசி தேதிக்குப் பிறகு பெறப்படும் விண்ணப்பங்கள் பரிசீலிக்கப்படாது.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1854853
•••••••••••••
(Visitor Counter : 149
வணிகம் மற்றும் தொழில்துறை அமைச்சகம்
தாய்லாந்தில் நடைபெறவுள்ள 9 ஆவது பிராந்திய விரிவடைந்த பொருளாதார பங்களிப்பு அமைச்சர்கள் நிலை கூட்டத்தில் பியூஷ் கோயல் பங்கேற்கிறார்
தாய்லாந்தின் பாங்காக் நகரில் அக்டோபர் 11, 12 தேதிகளில் நடைபெறவுள்ள 9 ஆவது பிராந்திய விரிவடைந்த பொருளாதார பங்களிப்பு அமைப்பின் அமைச்சர்கள் நிலை கூட்டத்தில் மத்திய தொழில் வர்த்தகத் துறை மற்றும் ரயில்வே துறை அமைச்சர் திரு பியூஷ் கோயல் பங்கேற்கவுள்ளார். பாங்காக்கில் நவம்பர் 4, 2019 அன்று நடைபெறவுள்ள 3 ஆவது அரசுத் தலைவர்கள் நிலையிலான உச்சிமாநாட்டிற்கு முன் கடைசியாக நடைபெறும் அமைச்சர்கள் நிலையிலான கூட்டம் இதுவாகும். இந்த உச்சிமாநாட்டில் பிரதமர் திரு நரேந்திர மோடி பங்கேற்பார் என்று எதிர்பார்க்கப்படுகிறது.
இந்தக் கூட்டத்திற்கு இடையே ஜப்பான், சிங்கப்பூர், சீனா, ஆஸ்திரேலியா, நியூசிலாந்து நாடுகளில் தொழில் வர்த்தகத் துறை அமைச்சர்களுடன் பியூஷ் கோயல் இருதரப்பு உறவுகள் குறித்து பேச்சு நடத்தவுள்ளார்.
பிராந்திய விரிவடைந்த பொருளாதார பங்களிப்புக்கான பேச்சு வார்த்தை 2013-ல் தொடங்கப்பட்டது. நவீன, விரிவான, உயர்தரமான, பரஸ்பரம், பயன்தரத்தக்க பொருளாதாரப் பங்களிப்புக்கு ஆசியான் உறுப்பு நாடுகள் மற்றும் இந்த அமைப்பின் தடையில்லா வர்த்தக ஒப்பந்த நாடுகளுக்கு இடையே உடன்பாட்டை ஏற்படுத்துவது இதன் நோக்கமாகும்.
பிரதமர் அலுவலகம்
ராணி வேலு நாச்சியாரின் பிறந்த நாளையொட்டி பிரதமர் மரியாதை
ராணி வேலு நாச்சியாரின் பிறந்த நாளையொட்டி பிரதமர் திரு நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"வீர மங்கை ராணி வேலு நாச்சியாரின் பிறந்த நாளில் அவருக்கு அஞ்சலி. தம் மக்களுக்கு நீதி கிடைக்க அவர் முன் நின்று போராடினார். காலனியாதிக்கத்தை தீவிரமாக எதிர்த்ததுடன், சமூக நன்மைக்காகவும் பணியாற்றினார். அவரது தீரம் தலைமுறை தாண்டியும் உத்வேகம் அளிக்கும்."
பிரதமர் அலுவலகம்
ஆடவர் 5000 மீட்டர் ஓட்டப்பந்தயத்தில் வெள்ளிப்பதக்கம் வென்ற அவினாஷ் சாப்ளேவுக்கு பிரதமர் வாழ்த்து
ஹாங்சோவில் நடைபெற்ற ஆசிய விளையாட்டுப் போட்டியில் ஆடவர் 5000 மீட்டர் ஓட்டப்பந்தயத்தில் வெள்ளிப் பதக்கம் வென்ற அவினாஷ் சாப்ளேவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சமூக வலைதள எக்ஸ் பதிவில் பிரதமர் கூறியிருப்பதாவது:
ஆடவர் 5000 மீட்டர் ஓட்டப்பந்தயத்தில் @avinash3000m வெள்ளிப் பதக்கம் வென்றார். இவ்வளவு அற்புதமான செயல்பாட்டை வெளிப்படுத்திய அவினாஷுக்கு என் மனமார்ந்த வாழ்த்துகள். அவர் ஒரு சிறந்த சாம்பியன்!"
-------------
(AD/ANU/IR/RS/KRS
(
பாதுகாப்பு அமைச்சகம்
மழையால் சேதமடைந்த அருணாச்சலப் பிரதேசத்தின் யார்லங்- லமாங் சாலையை எல்லை சாலைகள் நிறுவனம் மறுசீரமைப்பு
அருணாச்சலப் பிரதேசத்தின் ஷி யோமி மாவட்டத்திலுள்ள யார்லங்- லமாங் சாலையை எல்லை சாலைகள் நிறுவனம் மறு சீரமைத்துள்ளது. தொடர் மழை காரணமாக ஜூலை 26-27 தேதிகளில் பல்வேறு இடங்களில் இந்த சாலை துண்டிக்கப்பட்டது.
திறன் வாய்ந்த மனித சக்தி மற்றும் உபகரணங்கள் அடங்கிய பொறியாளர் பணிக்குழு மற்றும் விரைவு மீட்பு குழுவை எல்லை சாலைகள் நிறுவனத்தின் பிரஹ்மாங்க் திட்டப் பிரிவு அனுப்பி வைத்தது. கடுமையான வானிலை நிலவரங்களையும் பொருட்படுத்தாது கனரக உபகரணங்களுடன் 50 வீரர்கள் நாள் முழுவதும் இந்தப் பணியில் ஈடுபட்டனர்.
ராணுவ வீரர்கள், ரேஷன் பொருட்கள் மற்றும் மருத்துவ வசதி முதலியவற்றை, இந்த சாலையை அடுத்துள்ள பகுதிகளுக்குக் கொண்டு செல்வதற்காக அவர்களது வாகனங்களும் பாதசாரிகளும் செல்வதற்கு ஜூலை 27 அன்று சாலைகள் மறுசீரமைக்கப்பட்டன. இலகுரக வாகனங்களின் போக்குவரத்து, ஜூலை 28-ஆம் தேதி மீண்டும் தொடங்கியது. ஆகஸ்ட் 3-ஆம் தேதிக்குள் இந்த பணிகளை முழுவதும் நிறைவேற்றுவதற்கு தேவையான வசதிகளை எல்லை சாலைகள் நிறுவனம் தொடர்ந்து மேற்கொண்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740990
கலாசாரத்துறை அமைச்சகம்
புத்தபிரானின் 4 புனித கபிலவஸ்து நினைவுச்சின்னங்கள், 11 நாள் கண்காட்சியில் வைப்பதற்காக இன்று மங்கோலியா கொண்டு செல்லப்பட்டது
புத்தபிரானின் 4 புனித கபிலவஸ்து நினைவுச்சின்னங்கள், 11 நாள் கண்காட்சியில் வைப்பதற்காக இன்று மங்கோலியா கொண்டு செல்லப்பட்டன. மத்திய சட்டத்துறை அமைச்சர் திரு கிரண் ரிஜிஜூ தலைமையிலான 25 உறுப்பினர்கள் குழுவினர் இவற்றை எடுத்துச் சென்றுள்ளனர். இந்த புனிதச்சின்னங்களை, உலான்பாட்டர் சர்வதேச விமான நிலையத்தில் மங்கோலியாவின் கலாச்சாரத்துறை அமைச்சர் திருமதி சோ நாமின், இந்தியா- மங்கோலியா நட்புறவு குழுவின் தலைவர் திருமதி சரண்சிமெக், மங்கோலிய அதிபரின் ஆலோசகர் திரு கம்பா நோமன் கான் மற்றும் புத்த மத துறவிகள் உள்ளிட்ட ஏராளமானோர் பாரம்பரிய முறைப்படி பெற்றுக்கொண்டனர்.
இந்த நிகழ்ச்சியில் பேசிய மத்திய சட்டத்துறை அமைச்சர் திரு கிரண் ரிஜிஜூ, இந்த புனிதச்சின்னங்கள் இந்தியாவிலிருந்து மங்கோலியாவிற்கு கொண்டுவரப்பட்டிருப்பதன் மூலம், இந்தியா- மங்கோலியாக இடையிலான வரலாற்று சிறப்பு மிக்க நட்புறவு மேலும் வலுப்பெறும் என்றார். இந்திய தூதுக்குழு புத்தபிரானின் அமைதி குறித்த போதனைகளை உலகிற்கு எடுத்துச்செல்வதாகவும் அவர் கூறினார்.
மேலும், காந்தன் மடாலயத்தில் உள்ள புத்தபிரானின் பிராதான சிலை, 2015-ல் பிரதமர் திரு நரேந்திர மோடியால் மங்கோலிய மக்களுக்கு அன்பளிப்பாக வழங்கப்பட்டு, 2018-ல் நிறுவப்பட்டிருப்பதையும் அவர் சுட்டிக்காட்டினார்.
மங்கோலிய மக்கள் இந்திய மக்களுடன் வலுவான பிணைப்பை கொண்டிருப்பதுடன், இந்தியாவை ஞானத்தின் பிறப்பிடமாக கருதுவதாகவும் மத்திய அமைச்சர் குறிப்பிட்டார். மங்கோலிய மக்களின் மனதிலும், இதயத்திலும் இந்தியா சிறப்புமிக்க இடத்தை பெற்றிருப்பதாகவும் திரு கிரண் ரிஜிஜூ தெரிவித்தார்.
பின்னர் இந்த நினைவுச்சின்னங்கள் காந்தன் மடாலயத்திற்கு எடுத்துச்செல்லப்பட்டபோது, பாரம்பரிய முறைப்படி புத்த மந்திரங்கள் ஒலிக்க சிறப்பான வரவேற்பு அளிக்கப்பட்டது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1833504
குடியரசுத் தலைவர் செயலகம்
டாக்டர் ஜாகிர் உசேனின் பிறந்தநாளில் குடியரசு தலைவர் மலர் தூவி மரியாதை செலுத்தினார்
இந்தியாவின் முன்னாள் குடியரசு தலைவர் டாக்டர் ஜாகிர் உசேனின் பிறந்தநாளையொட்டி, குடியரசு தலைவர் மாளிகையில் இன்று குடியரசு தலைவர் திரு ராம்நாத் கோவிந்த் மலர் தூவி மரியாதை செலுத்தினார்.
உள்துறை அமைச்சகம்
சுதந்திர தின காவல் துறை பதக்கங்கள் அறிவிப்பு
இவ்வாண்டு சுதந்திரத் தினத்தையொட்டி 942 காவல் துறையினருக்கு பதக்கங்கள் அறிவிக்கப்பட்டுள்ளன. வீரதீர செயலுக்கான குடியரசுத் தலைவரின் காவல் துறை பதக்கம் 2 பேருக்கும், வீர தீர செயலுக்கான காவல் துறை பதக்கம் 177 பேருக்கும், தனிச்சிறப்பு வாய்ந்த சேவைக்கான குடியரசுத் தலைவரின் காவல் துறை பதக்கம் 88 பேருக்கும், சிறந்த தகுதிக்கான காவல் துறை பதக்கம் 675 பேருக்கும் அறிவிக்கப்பட்டுள்ளது.
இதில் தமிழகத்தைச் சேர்ந்த 3 காவல் துறை அதிகாரிகளுக்கு குடியரசுத் தலைவரின் தனிச் சிறப்பு வாய்ந்த காவல் துறை பதக்கமும், சிறந்த தகுதிக்கான காவல் துறை விருது 22 காவல் துறை அதிகாரிகளுக்கு அறிவிக்கப்பட்டுள்ளது.
(Visitor Counter : 114
நிதி அமைச்சகம்
கட்டண அறிவிக்கை எண்.109/2020 – சுங்கம் - சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தல்
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மாற்றங்கள் செய்வது அவசியமானது மற்றும் பயனளிக்கும் என்று திருப்தி அடைந்த பிறகு, மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ம் தேதியிட்ட, அதே தேதியில் அரசிதழில் வெளியிட்டப்பட்ட, அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது.
குறிப்பிடப்பட்ட அறிவிக்கையில், அட்டவணை-1, அட்டவணை-2 மற்றும் அட்டவணை-3 என்று அட்டவணைகள் இருக்கும்.
சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தலில் செய்யப்பட்டுள்ள மாற்றங்களை பற்றிய விரிவான தகவல்களை கீழ்கண்ட இணைப்பில் காணலாம்
https://www.pib.gov.in/PressReleasePage.aspx?PRID=1676510
பிரதமர் அலுவலகம்
சென்னை விமான நிலையத்தில் புதிதாக அமைந்துள்ள அதிநவீன ஒருங்கிணைந்த முனையக் கட்டிடம் சென்னையின் உள்கட்டமைப்பு வசதிக்கு கூடுதல் முக்கியத்துவம் அளிக்கும்:பிரதமர்
சென்னை விமான நிலையத்தில் புதிதாக அமைந்துள்ள அதிநவீன ஒருங்கிணைந்த முனையக் கட்டிடம் சென்னையின் உள்கட்டமைப்பு வசதிக்கு கூடுதல் முக்கியத்துவம் அளிக்கும் என்று பிரதமர் திரு நரேந்திர மோடி கூறியுள்ளார். திரு மோடி மேலும் கூறுகையில், இந்தக் கட்டிடம் இணைப்பு சேவை வசதிகளுக்கு ஊக்கம் அளிக்கும் விதமாகவும், உள்ளூர் பொருளாதாரத்திற்கு பயனுள்ளதாக இருக்கும் என்றார்.
விமானப்போக்குவரத்துத்துறை அமைச்சகம் தனது ட்விட்டர் பதிவில், சென்னை விமான நிலையத்தில் புதிதாக அமைந்துள்ள அதிநவீன ஒருங்கிணைந்த முனைய கட்டிடத்தை ஏப்ரல் 8-ம் தேதி அன்று பிரதமர் திரு நரேந்திர மோடி திறந்து வைக்கிறார் என தெரிவித்திருந்தது.
விமானப்போக்குவரத்துத் துறை அமைச்சகத்தின் ட்விட்டுக்கு பதிலளித்த பிரதமர் தமது ட்விட்டர் பதிவில் கூறியிருப்பதாவது:
“இது சென்னையின் உள்கட்டமைப்பு வசதிகளுக்கு கூடுதல் முக்கியத்துவம் அளிக்கும். இது இணைப்பு சேவை வசதிகளுக்கு ஊக்கம் அளிக்கும் விதமாகவும், உள்ளூர் பொருளாதாரத்திற்கும் பயனுள்ளதாக இருக்கும்.”
பெட்ரோலியம் மற்றம் இயற்கை எரிவாயு அமைச்சகம்
உத்திரப்பிரதேச மாநிலம் லக்னோவில் கக்கோரி என்ற இடத்தில் பிரதமரின் உஜ்வாலா திட்டத்தின் கீழ் ஏழை பெண்களுக்கு விலையில்லா சமையல் எரிவாயு இணைப்புகளை திரு.ஹர்தீப் சிங் பூரி விநியோகித்தா
உத்திரப்பிரதேச மாநிலம் லக்னோவில் கக்கோரி என்ற இடத்தில் பிரதமரின் உஜ்வாலா திட்டத்தின் கீழ் ஏழை பெண்களுக்கு விலையில்லா சமையல் எரிவாயு இணைப்புகளை திரு.ஹர்தீப் சிங் பூரி இன்று விநியோகித்தார்.
இந்த நிகழ்ச்சியில் பேசிய திரு பூரி கடந்த ஏழு ஆண்டுகளில் சமையல் எரிவாயு இணைப்புகள் இரண்டு மடங்குக்கும் அதிகமாக விநியோகிக்கப்பட்டுள்ளன. 2014ம் ஆண்டு 14 கோடியாக இருந்த இணைப்புகள் தற்போது சுமார் 30 கோடியாக உள்ளன என்று கூறினார். 2016ம் ஆண்டு மோடி அரசின் உஜ்வாலா திட்டத்தின் கீழ் எட்டு மாதங்களிலேயே 8 கோடி இணைப்புகள் என்ற இலக்கு எட்டப்பட்டது என்று அவர் தெரிவித்தார். இந்த திட்டத்தின் இரண்டாவது கட்டத்தில் அதிகம் தேவைப்படும் குடும்பங்களுக்கு ஒரு கோடிக்கும் அதிகமான இணைப்புகள் வழங்கும்பணி நடைபெற்றுவருகிறது என்று அமைச்சர் கூறினார்.
இந்த நிகழ்ச்சியில் வீட்டு வசதி மற்றும் நகர்புற மேம்பாட்டுத்துறை இணையமைச்சர் திரு.கவ்ஷல் கிஷோர் உள்ளிட்டோர் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1761170
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 53.61 கோடி கொவிட் தடுப்பூசிகள் போடப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.21%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,87,673 ஆக உள்ளது.
குணமடைந்தவர்களின் விழுக்காடு 97.45%.
நாடு முழுவதும் இதுவரை மொத்தம் 3,13,38,088 பேர் குணமடைந்துள்ளனர்.
கடந்த 24 மணி நேரத்தில் 35,743 பேர் குணமடைந்துள்ளனர்.
கடந்த 24 மணி நேரத்தில் 38,667 பேர் புதிதாகப் பாதிக்கப்பட்டுள்ளனர்.
வாராந்திர தொற்று உறுதி விழுக்காடு 5%க்கும் குறைவாக, 2.05%ஆக உள்ளது.
தினசரி தொற்று உறுதி வீதம் 19 நாட்களாக 3%க்கும் கீழ், 1.73%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 49.17 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745662
பெண்கள் மற்றும் குழந்தை நலன் அமைச்சகம்
மிஷன் வாத்சல்யா திட்டத்துக்கான வழிகாட்டு நெறிமுறைகளை வெளியிடுகிறது பெண்கள் மற்றும் குழந்தைகள் மேம்பாட்டு அமைச்சகம்
குழந்தைகள் நலன் மற்றும் பாதுகாப்புக்காக, 2009-10-ம் ஆண்டு முதல், மத்திய நிதியுதவி திட்டமான 'மிஷன் வாத்சல்யா' என்ற குழந்தை பாதுகாப்பு சேவைகள் திட்டத்தை மத்திய பெண்கள் மற்றும் குழந்தைகள் மேம்பாட்டு அமைச்சகம் செயல்படுத்தி வருகிறது. 'மிஷன் வாத்சல்யா'வின் நோக்கம், இந்தியாவில் உள்ள ஒவ்வொரு குழந்தைக்கும், ஆரோக்கியமான மற்றும் மகிழ்ச்சியான குழந்தைப் பருவத்தைப் பாதுகாப்பது, அவர்களின் முழுத்திறனை கண்டறிந்து, முன்னேற்றத்துக்கான வாய்ப்புகளை உறுதி செய்தல், குழந்தைகள் வளர்ச்சிக்கு ஆதரவான மற்றும் ஏற்புடைய சுற்றுச்சூழல் அமைப்பை உருவாக்குதல், இளம் சிறார் நீதிச்சட்டம் 2015-ஐ செயபல்படுத்துவதில், மாநிலங்கள், யூனியன் பிரதேசங்களுக்கு உதவுதல் மற்றும் நிலையான வளர்ச்சி இலக்குகளை அடைவது, கடினமான சூழல்களில், நிறுவனம் சாராத பராமரிப்பை ஊக்குவிப்பது.
'மிஷன் வாத்சல்யா' சட்டப்பூர்வ அமைப்புகளின் செயல்பாடுகளை மேம்படுத்துதல், சேவை அளிக்கும் கட்டமைப்புகளை வலுப்படுத்துதல், உயர்தர நிறுவன பராமரிப்பு மற்றும் சேவை அளித்தல், நிறுவனம் சாராத சமூக ரீதியான பராமரிப்பை ஊக்குவித்தல், அவசரகால சேவைகள், பயிற்சி மற்றும் திறன் மேம்பாடுகளை முக்கிய நோக்கமாக கொண்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839815
பிரதமர் அலுவலகம்
ஜென்மாஷ்டமி பண்டிகையை முன்னிட்டு நாட்டு மக்களுக்கு பிரதமர் வாழ்த்து
பிரதமர் திரு நரேந்திர மோடி, ஜென்மாஷ்டமி பண்டிகையை முன்னிட்டு நாட்டு மக்களுக்கு வாழ்த்துகளைத் தெரிவித்துள்ளார்.
பிரதமர் பகிர்ந்துள்ள ட்விட்டர் பதிவில் “நாட்டு மக்கள் அனைவருக்கும் ஜென்மாஷ்டமி திருநாள் நல்வாழ்த்துகள். ஜெய் ஸ்ரீ கிருஷ்ணா” என்று கூறியுள்ளார்
விவசாயத்துறை அமைச்சகம்
சொட்டுநீர்ப் பாசன நிதியிலிருந்து வட்டி மானிய கடன்
தமிழகத்துக்கு ரூ. 1357.93 கோடி ஒப்புதல்
நபார்டு வங்கியுடன் இணைந்து ரூ.5,000 கோடி மூலதன நிதியில் சொட்டு நீர்ப் பாசன நிதி 2019-20ம் ஆண்டு உருவாக்கப்பட்டு செயல்பாட்டில் உள்ளது. இந்த நிதியின் நோக்கம், சொட்டு நீர்ப் பாசன திட்டங்களை விரிவுபடுத்துவதற்கு, மாநிலங்களுக்கு வட்டி மானிய கடன்களை வழங்குவதும், பிரதமரின் கிரிஷி சின்சாயி திட்டத்தின் கீழான சொட்டு நீர்ப் பாசன திட்டங்களை ஊக்குவிப்பதுமாகும்.
சொட்டு நீர்ப்பாசன நிதியின் வழிகாட்டுதல் குழு ரூ.3971.31 மதிப்பிலான கடன் திட்டங்களுக்கு ஒப்புதல் அளித்துள்ளது. இதில் தமிழகத்துக்கு 1357.93 கோடி, குஜராத்துக்கு ரூ.764.13 கோடி, ஆந்திரப் பிரதேசத்துக்கு ரூ.616.13 கோடி, மேற்கு வங்கத்துக்கு ரூ.276.55 கோடி, ஹரியானாவுக்கு ரூ.790.94 கோடி, பஞ்சாப்புக்கு ரூ.150 கோடி, உத்தரகாண்ட்டுக்கு ரூ.15.63 கோடி ஆகியவை இதில் அடங்கும்.
நபார்டு வங்கி ஹரியானா, தமிழ்நாடு மற்றும் குஜராத்துக்கு ரூ.659.70 கோடி வழங்கியுள்ளது. இதன் மூலம் மொத்தம் ரூ.1754.60 கோடி வழங்கப்பட்டுள்ளது. இதில் ஆந்திராவுக்கு ரூ.616.13 கோடி, தமிழகத்துக்கு ரூ.937.47 கோடி, ஹரியானாவுக்கு ரூ.21.57 கோடி, குஜராத்துக்கு ரூ.179.43 கோடி ஆகியவை அடங்கும்.
-------
(Visitor Counter : 186